28 OBSERVATIONES ZOOLOGICAE. 
illatus fuisse credatur, ubi successive varietas haec exculta est et in alias va- 
rietates pili etc. degeneravit ? Solent saepe auriculae , quas pendulas amamus, 
ad pristinum erectum situm redire. 
Amor fructuum , uvarum , cerasorum , fragorum, tum fodiendi instinctus 
quem in quibusdam, praecipue extrariis var. K. observo, originem a cane 
aureo et vulpe prodere videtur. . 
Mea canicula alba fulvo-maculata saltare docilis , ribes fructus libenter 
edit, et fraga et rubi idaei baccas, quas soror ejus repudiat: et miro modo 
ac prae omnibus acetaria. E contrario pultem densiorem ex lacte et farina 
crassiore s. crimno , quam soror ejus avide adpetit , repudiat. Mater ejus pel- 
liculas vorat de prunis damascenis, pyrorum repudiat. Neque tangit melones. 
Uvarum baccas imo et minus maturas etiam mucore obsitas, quin et racemi 
ramulos quibus ab avulsis baccis succulenti adhuc aliquid adhaesit lubenter 
voravit, quod vulpinam naturam indicare videtur. Brassicam sale conditam 
et fermentatam quotquot alui, lubenter vorarunt. 
Olera non edere, Linn. Meae spinachiam edunt, radices dauci, pasti- 
nacae, scorzonerae, satis libenter. Una mearum recentem micam crustamque 
amat, sicciorem micam repudiat. Alia mea alba maculis fulvis radices solani 
tuberosi in taleolas scissas et acetarii modo cum ceparum bulbis et foliis prae- 
paratas , si contritae essent radices avide lingebat , si majorum taleolarum for- 
ma essent has linguebat , sed. reliqua avide lingebat. Eadem [raga recusavit , 
sed cuticulam mali armeniaci acidulam voravit. Voravit quoque corna. 
Radices dauci etiam illas dulciores rufas non aspernata est mater (Pyrame.) 
Id ab origine sua vulpina retinuisse videtur. Nam minores varietates a. vulpe 
maxime descendere probabile est. 
Illa quae acetaria mire amabat, (acetaria tamen non amplius curavit post 
primum partum) brassicam rubram coctam cum aceto paratam repudiabat , 
quam autem mater ejus avide vorabat. 
Aliae duae caniculae meae siccata pruna damascena amant, nuces eorum 
mandunt lambuntque , morsu confringunt , et nucleos vorant: sic et pyra 
siccata. Melones haud secus ac soror primae, ac mater aspernantur. 
Altera , (Pyrame) quae multa alia simul cum pane masticata vorat, recusat 
eum, quando simul nucleos nucum juglandium commanducavi. E contrario 
filia ejus ipsos integros nucleos juglandis vorat. Sic eadem quando manibus 
praebeo endiviam acetario conditam , vorat; si super orbe cum aliis praebeo, 
cetera vorat, hane negligit. Eadem cum sorore roob juniperi lubenter 
